**Ministru kabineta noteikumu projekta „Grozījums Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | (1) Nepieciešamība noteikt, ka par sasniegumiem olimpiskajās spēlēs naudas balva par izciliem sasniegumiem sportā (turpmāk arī – naudas balva) var tikt piešķirta par katru no sasniegumiem.  (2) Latvijas Nacionālās sporta padomes 2014.gada 5.marta sēdē nolemtais (prot.Nr.1 4.§).  (3) Sporta likuma 14.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Sporta likuma 14.panta pirmo daļu Latvijas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām Ministru kabinets var piešķirt naudas balvas par izciliem sasniegumiem sportā. Saskaņā ar Sporta likuma 14.panta otro daļu kārtību, kādā piešķiramas naudas balvas par izciliem sasniegumiem sportā, un naudas balvu apmēru nosaka Ministru kabinets. Minētā kārtība ir noteikta Ministru kabineta 2012.gada 3.janvāra noteikumos Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi).  Izstrādājot Noteikumus, tajos tika iekļauts valsts ekonomiskās un finanšu krīzes laikā ieviestais ierobežojums (ieviests ar Ministru kabineta 2008.gada 22.decembra noteikumu Nr.1088 „Grozījumi Ministru kabineta 2005.gada 25.oktobra noteikumos Nr.787 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru”” 1.3.apakšpunktu) [šobrīd Noteikumu 4.punkts], ka gadījumā, ja sportistam individuālajos sporta veidos, komandu sporta spēļu nacionālajai izlasei vai komandu sporta spēļu valsts izlasei kalendāra gadā ir vairāki sasniegumi, par kuriem saskaņā ar Noteikumiem var tikt piešķirta naudas balva, naudas balvu sportistam, viņa treneriem, sportistu apkalpojošiem sporta darbiniekiem, tai skaitā sporta ārstiem, apkalpojošam personālam un attiecīgajai sporta federācijai, piešķir tikai par to sasniegumu, par kuru Noteikumos noteikts lielāks naudas balvas apmērs; gadījumā, ja naudas balvas apmērs ir vienāds, naudas balvu piešķir tikai par vienu sasniegumu.  XXII Ziemas Olimpiskajās spēlēs Sočos (Krievija) pirmo reizi vienu olimpisko spēļu laikā Latvijas sportisti izcīnīja vairākus sasniegumus, par kuriem saskaņā ar Noteikumiem var tikt piešķirta naudas balva – Andris Šics un Juris Šics izcīnīja trešo vietu kamaniņu divniekā un kamaniņu komandu stafetē, savukārt Oskars Melbārdis un Daumants Dreiškens izcīnīja otro vietu bobslejā divniekiem un piekto vietu bobslejā četriniekiem. Olimpiskās spēles ir četrgades nozīmīgākās sporta sacensības un sasniegumi tajās tiek vērtēti visaugstāk. Ņemot vērā šo situāciju, Izglītības un zinātnes ministrija kā par sporta nozari atbildīgā ministrija ierosina grozīt Noteikumus un noteikt, ka minētais ierobežojums neattiecas uz gadījumu, kad sportists individuālajos sporta veidos vairākus sasniegumus ir izcīnījis olimpiskajās spēlēs. Tādejādi par sasniegumiem olimpiskajās spēlēs naudas balva sportistam, viņa treneriem, sportistu apkalpojošiem sporta darbiniekiem, tai skaitā sporta ārstiem, apkalpojošam personālam un attiecīgajai sporta federācijai varēs tikt piešķirta par katru no sasniegumiem. Ņemot vērā to, ka Noteikumi satur procesuālās normas, kuras reglamentē naudas balvu piešķiršanas kārtību, jaunā kārtība varēs tikt attiecināta arī uz sportistu sasniegumiem XXII Ziemas Olimpiskajās spēlēs Sočos (Krievija). |
| 3. | Projekta izstrādē iesaistītās institūcijas | Noteikumu projektu izstrādāja Izglītības un zinātnes ministrija. Noteikumu projekts ir atbalstīts Latvijas Nacionālās sporta padomes 2014.gada 5.marta sēdē (prot.Nr.1 4.§, 4.1.apakšpunkts). |
| 4. | Cita informācija | Rīkojuma projekts tiešā veidā attiecas uz tūrisma, sporta un brīvā laika politiku. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo gadu | izmaiņas, salīdzinot ar kārtējo gadu | izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Nav. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar Noteikumu 27.punktu naudas balvu izmaksai izmantojami Izglītības un zinātnes ministrijas apakšprogrammai „Balvas par izciliem sasniegumiem sportā” paredzētie valsts budžeta līdzekļi un citi valsts budžeta līdzekļi, ja par to pieņemts attiecīgs lēmums atbilstoši Likumam par budžetu un finanšu vadību.  Latvijas Nacionālās sporta padomes 2014.gada 5.marta sēdē, izskatot jautājumu par naudas balvu piešķiršanu par izciliem sasniegumiem XXII Ziemas olimpiskajās spēlēs Sočos (Krievija), Ministru kabinetam tika izteikts priekšlikums (prot.Nr.1 5.§, 5.2.apakšpunkts) piešķirt naudas balvas par katru no A.Šica, J.Šica, O.Melbārža un D.Dreiškena sasniegumiem. Tādejādi Noteikumu projektam ir netieša ietekme uz iepriekšminēto naudas balvu izmaksai nepieciešamajiem valsts budžeta līdzekļiem (naudas balvas galvenokārt plānots izmaksāt no 2014.gada valsts budžeta programmas 02.00.00 „Līdzekļi neparedzētiem gadījumiem”). Gadījumā, ja A.Šicam un J.Šicam, viņu treneriem, apkalpojošiem sporta darbiniekiem, tai skaitā sporta ārstiem, apkalpojošam personālam un biedrībai „Latvijas Kamaniņu sporta federācija” naudas balvu piešķirtu tikai par trešo vietu kamaniņu komandu stafetē, savukārt O.Melbārdim un D.Dreiškenam, viņu treneriem, apkalpojošiem sporta darbiniekiem, tai skaitā sporta ārstiem, un apkalpojošam personālam naudas balvu piešķirtu tikai par otro vietu bobslejā divniekiem, tad provizoriskais naudas balvu izmaksai nepieciešamais valsts budžeta līdzekļu apmērs samazinātos par 238`679 *euro* (tai skaitā 46`326 *euro* nodokļu samaksai). | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Noteikumu projekta izstrādes uzsākšanu sabiedrība tika informēta ar plašsaziņas līdzekļu starpniecību 2014.gada 25.februārī. Par izstrādāto Noteikumu projektu sabiedrība tika informēta arī pirms un pēc Latvijas Nacionālās sporta padomes 2014.gada 5.marta sēdes. |
| 2. | Sabiedrības līdzdalība projekta izstrādē | Noteikumu projekta apspriešanas laikā Latvijas Nacionālās sporta padomes 2014.gada 5.marta sēdē piedalījās biedrības „Latvijas Olimpiskā komiteja”, biedrības „Latvijas Sporta federāciju padome”, biedrības „Latvijas Paralimpiskā komiteja”, biedrības „Latvijas Pašvaldību savienība”, biedrības „Latvijas Augstskolu sporta savienība”, biedrības „Latvijas Sporta izglītības iestāžu direktoru padome”, biedrības „Latvijas Sporta veterānu – senioru savienība” un biedrības „Latvijas Tautas sporta asociācija” pārstāvji. |
| 3. | Sabiedrības līdzdalības rezultāti | Noteikumu projekts ir atbalstīts Latvijas Nacionālās sporta padomes 2014.gada 5.marta sēdē (prot.Nr.1 4.§, 4.1.apakšpunkts). |
| 4. | Cita informācija | Nav |

*Anotācijas II, IV, V un VII sadaļa – Noteikumu projekts šīs jomas neskar.*

Izglītības un zinātnes ministre Ina Druviete

Vizē:

Valsts sekretāre Sanda Liepiņa

06.03.2014. 10:26

1066

Izglītības un zinātnes ministrijas

Sporta departamenta

direktora vietnieks E.Severs

67047935, edgars.severs@izm.gov.lv